als_Latn dik_Latn sag_Latn
Jozefina Topalli dhe Arben Imami kanë dalë në një konferencë për shtyp për mediat.
Ata kanë bërë të ditur qëndrimin e tyre lidhur me situatën në të cilën ndodhet sot PD-ja dhe për lënien jashtë listës së kandidatëve për deputetë të disa prej personaliteteve të kësaj force politike.
Ata kanë kërkuar mbledhjen urgjente të forumeve dhe shkarkimin e Lulzim Bashës si kryetar i PD-së.
Topalli: Shpirti i demokracisë është zëvendësuar me shpirtin e republikës së re të Lulzim Bashës. Kjo nuk është PD-ja që njoh dhe me të cilën jam rritur. Logon e saj e ka marrë Basha për llogari të interesave klienteliste të familjes së tij. Edi Rama nuk largohet duke shkatërruar Partinë Demokratike. Unë nuk i di hollësitë e marrëveshjes me orë të tëra mes Bashës dhe Ramës dhe çfarë ka ndodhur aty. Por shqetësimi im është situata e Partisë Demokratike. Me Bashën ne krye, Rama do jetë në pushtet për një kohë të gjatë. Që ditën e parë që ka zbritur nga avioni Lulzim Basha s’e kam mbështet, kam qenë kundër dhe jam krenare që jam koherente në qëndrimet e mia. Me këtë rast do falenderoj shumë Sali Berishën për mundësinë që na ka dhënë të punojmë me të.
Imami: Lista e prezantuara nga Basha kanë sjellë probleme dhe shqetësime të mëdha në bazë, mes njerëzve, politikanëve dhe mbështetësve të PD-së. Vendimi është marrë nga një njëri i vetëm, në shkelje të statutit dhe gjithë rregullave të partisë. Kërkoj mbledhjen e kryesisë dhe shkarkimin e Lulzim Bashës si kryetar i PD. E kemi marrë këtë vendim pasi me 26 qershor do jetë shumë vonë, pasi kjo është listë humbëse.
als_Latn als_Latn als_Latn als_Latn als_Latn